आपको बताते चलें कि लालू यादव से जुड़े चारा घोटाले मामले में तीसरा फैसला होगा। यह मामला दुमका कोषागार से 13 करोड़ 13 लाख चार हजार 451 रुपये अवैध निकासी से संबंधित है। इसकी निकासी दिसंबर 1995 से जनवरी 1996 के बीच हुई थी और इस मामले में सीबीआई ने 11 अप्रैल 1996 को 48 आरोपियों के खिलाफ प्राथमिकी दर्ज की थी। मामला दर्ज करने के बाद सीबीआई ने अनुसंधान करते हुए दो चार्जशीट अदालत में दायर किया था जिसमें 48 आरोपियों का नाम सामिल था। फिर एक दूसरा चार्जशीट कोर्ट में पेश किया गया जिसमें एक आरोपी का नाम सामने आया।